Қазақстан Республикасы Экология және табиғи ресурстар министрлігінің Орман шаруашылығы және жануарлар дүниесі комитеті

Қазақстан Республикасы Экология және табиғи ресурстар министрлігінің Орман шаруашылығы және жануарлар дүниесі комитеті — орман шаруашылығы, жануарлар дүниесiн қорғау, өсiмiн молайту және пайдалану, ерекше қорғалатын табиғи аумақтар саласында стратегиялық, реттеуші, атқарушылық және бақылау функцияларын жүзеге асыратын Қазақстан Республикасы Экология және табиғи ресурстар министрлігінің ведомствосы. Тарихы 1998 жылы ҚР Ауыл шаруашылығы министрлігінің Орман және аң шаруашылығы комитетi Орман, балық және аңшылық шаруашылығы комитетi болып өзгертілді. 1999-2002 жылдары ол ҚР Табиғи ресурстар және қоршаған ортаны қорғау министрлігі құрамында болды. 2002 жылы комитет ҚР Ауыл шаруашылығы министрлігінің құрамына беріліп, Орман және аңшылық шаруашылығы комитетi болып өзгертілді. 2013 жылдың басында комитет ҚР Қоршаған ортаны қорғау министрлігіне, жыл соңында ҚР Қоршаған орта және су ресурстары министрлігіне берілді. 2014 жылы Орман және аңшылық шаруашылығы комитеті мен Балық шаруашылығы комитеті біріктіріліп, ҚР Ауыл шаруашылығы министрлігінің Орман шаруашылығы және жануарлар дүниесі комитеті болып қайта құрылды. 2019 жылы комитет ҚР Экология, геология және табиғи ресурстар министрлігіне, 2023 жылы ҚР Экология және табиғи ресурстар министрлігіне берілді. Міндеттері # Орман шаруашылығы, жануарлар дүниесiн қорғау, өсiмiн молайту және пайдалану, ерекше қорғалатын табиғи аумақтар саласында стратегиялық, атқарушылық және бақылау функцияларын орындау Құрылымы Комитеттің 5 басқармаcы бар (2023 жылға): # Жануарлар дүниесі және аңшылық шаруашылығы басқармасы # Ерекше қорғалатын табиғи аумақтар басқармасы # Бюджеттік жоспарлау және бухгалтерлік есеп басқармасы # Сатып алуды ұйымдастыру басқармасы # Құқықтық және ұйымдастыру жұмысы басқармасы Қарамағындағы мекемелер * Облыстық орман шаруашылығы және жануарлар дүниесі аумақтық инспекциялары * «Ақсу-Жабағылы мемлекеттік табиғи қорығы» РММ * «Алакөл мемлекеттік табиғи қорығы» РММ * «Алматы мемлекеттік табиғи қорығы» РММ * «Барсакелмес мемлекеттік табиғи қорығы» РММ * «Баянауыл мемлекеттік ұлттық табиғи паркі» РММ * «Алтын-Емел» мемлекеттік ұлттық табиғи паркі» РММ * «Көкшетау» мемлекеттік ұлттық табиғи паркі» РММ * «Ертіс орманы» мемлекеттік орман табиғи резерваты» РММ * «Семей орманы» мемлекеттік орман табиғи резерваты» РММ * «Ырғыз-Торғай мемлекеттік табиғи резерваты» РММ * «Ақжайық» мемлекеттік табиғи резерваты» РММ * «Батыс Алтай мемлекеттік табиғи қорығы» РММ * «Іле-Алатау мемлекеттік ұлттық табиғи паркі» РММ * «Қаратау мемлекеттік табиғи қорығы» РММ * «Қарқаралы мемлекеттік ұлттық табиғи паркі» РММ * «Қорғалжын мемлекеттік табиғи қорығы» РММ * «Қатон-Қарағай мемлекеттік ұлттық табиғи паркі» РММ * «Марқакөл мемлекеттік табиғи қорығы» РММ * «Наурызым мемлекеттік табиғи қорығы» РММ * «Сандықтау оқу-өндірістік орман шаруашылығы» РММ * «Үстірт мемлекеттік табиғи қорығы» РММ * «Шарын мемлекеттік ұлттық табиғи паркі» РММ * «Сайрам-Өгем мемлекеттік ұлттық табиғи паркі» РММ * «Көлсай көлдері» мемлекеттік ұлттық табиғи паркі» РММ * «Жоңғар Алатауы мемлекеттік ұлттық табиғи паркі» РММ * «Бұйратау» мемлекеттік ұлттық табиғи паркі» РММ * «Алтын дала» мемлекеттік табиғи резерваты» РММ * «Іле-Балқаш» мемлекеттік табиғи резерваты» РММ * «Тарбағатай» мемлекеттік ұлттық табиғи паркі» РММ * «Қазақ ормандарды авиациялық қорғау және орман шаруашылығына қызмет көрсету базасы» РМҚК * «Қазақ орман орналастыру кәсіпорны» РМҚК * «Охотзоопром» өндірістік бірлестігі» РМҚК * «Республикалық орман селекциялық-тұқым шаруашылығы орталығы» РМҚК * «Есік мемлекеттік дендрологиялық паркі» РМҚК * «Ботаника және фитоинтродукция институты» ШЖҚ РМК * «Жасыл аймақ» ШЖҚ РМК * «Ұлытау» мемлекеттік ұлттық табиғи паркі» РММ * «Бөкейорда» мемлекеттік табиғи резерваты» РММ * «Ә.Н. Бөкейхан атындағы Қазақ орман шаруашылығы және агроорманмелиорация ғылыми-зерттеу институты» ЖШС Дереккөздер